|  |  |
| --- | --- |
| Tiekėjams | 2025-06-12 |
| CVPIS susirašinėjimo priemonėmis | Į 2025.06.10 |

**DĖL PIRKIMO DOKUMENTŲ PAAIŠKINIMO/PATIKSLINIMO\_1**

Akcinė bendrovė ,,Via Lietuva“ vykdo pirkimą DPS pagrindu **,,Kelio A3 Vilnius-Minskas ruožo nuo 6,650 iki 8,548 km paprastojo remonto, suremontuojant pėsčiųjų ir dviračių taką, aprašo parengimas ir darbų atlikimas“** I kategorija ( pirkimo ID 2988843 ) ir teikia tiekėjų užduotus klausimus ir atsakymus į juos:

|  |  |  |
| --- | --- | --- |
| **Eil.**  **Nr.** | **Klausimas** | **Atsakymas** |
| **1.** | Techninėje specifikacijoje, 4.1.2. punkte nurodyta, kad reikia įrengti 2,5m pločio taką su asfalto danga. Prašome patikslinti, ar turi būti įrengta visiškai nauja kelio dangos konstrukcija nuo sankasos iki asfalto dangos? Ar Perkančioji organizacija perka pilną konstruktyvą ar tik asfalto dangą ir pagrindo sluoksnį (1 papunktis, kuris leidžia naudoti frezuoto asfalto granules)? Prašome detalizuoti perkamos dangos konstrukcijos sudėtį. | Turi būti įrengiama nauja pilna tako dangos konstrukcija su pagrindais ir ŠNS sluoksniais, vadovaujantis Automobilių kelių standartizuotų dangų konstrukcijų projektavimo taisyklių reikalavimais. Dangos konstrukcija parenkama pagal Automobilių kelių standartizuotų dangų konstrukcijų projektavimo taisyklių 13 lentelę. |
| **2.** | Nagrinėjamą objektą keliose vietose kerta ESO elektros ir dujotiekio tinklai. Prašome patvirtinti, kad jei ESO išduotose sąlygose bus numatytos tinklų iškėlimo ar apsaugos priemonės, už šiuos darbus Perkančioji organizacija apmokės tiesiogiai tinklų savininkei – ESO. | Tiekėjas turi įsivertinti tinklų iškėlimo ar apsaugojimo priemones, jeigu esami projektiniai sprendiniai įtakotų tokį poreikį. |
| **3** | Techninėje specifikacijoje, 4.3.1. punkte nurodyta, kad reikia atnaujinti sankryžų nuovažų dangą iki tako ribos. Prašome patikslinti, ar atnaujinama tik ta nuovažos/sankryžos dalis, kuria vyks eismas nauju pėsčiųjų-dviračių taku (t.y. 2,5m pločio juosta)? Ar nuovažos danga turi būti atnaujinama nuo A3 kelio iki pat tako kirtimosi ribos? Prašome patikslinti nuovažų/sankryžų tvarkymo ribas. | Pagal techninių specifikacijų 4.3.1 punkto reikalavimus, turi būti atnaujinama visa sankryžų/nuovažų asfalto danga nuo įsijungimo į kelio dangą. Atliekant šiuos darbus leidžiamas esamos asfalto dangos frezavimas. Jeigu esama nuovaža/sankryžą su asfalto danga tęsiasi už tako ir eina iki kelio sklypo ribos, tokiu atveju, danga atnaujinama iki pat kelio sklypo ribos. |
| **4** | Techninėje specifikacijoje, 4.4. punkte nurodyta, kad 7,73km esančiame perone reikės įrengti paviljoną, kurį išduos Užsakovas. 8,28km perone paviljono taip pat nėra. Prašome patvirtinti, kad šiame perone paviljonas nebus statomas. | Paviljonas turi būti įrengiamas tik Techninių specifikacijų 4.4 punkte nurodytoje vietoje. |
| **5.** | Techninėje specifikacijoje, 4.8. punkte nurodyta, reikia vengti medžių šalinimo. Kadangi visas takas eina apželdintoje vietoje, medžiai neišvengiamai trukdys tiek paties tako įrengimui, tiek augančios medžių šaknys pažeis dangos konstrukciją. Prašome patikslinti, ar yra leidžiamas medžio šaknų apkapojimas siekiant sumažinti tako dangai daromą žalą? Ar Užsakovas sutinka, kad šaknys neliečiamos, tačiau priimama, kad šaknų padarytą žala konstrukcijai nėra Rangovo atsakomybė, taip pat šaknys dalinai bus ir pačiuose tako konstrukcijos sluoksniuose? | Jeigu esami medžiai trukdys įgyvendinti tako remonto sprendinius ir gali kelti pavojų tako konstrukcijai, turi būti numatytas jų šalinimas pagal Techninių specifikacijų 4.8 punkto reikalavimus arba numatytos papildomos priemonės apsaugai nuo šaknų. |
| **6.** | Techninėje specifikacijoje, 4.8. punkte nurodyta, reikia vengti medžių šalinimo. Kadangi visas takas eina apželdintoje vietoje, medžiai neišvengiamai trukdys tiek paties tako įrengimui, tiek augančios medžių šaknys pažeis dangos konstrukciją. Prašome patikslinti, ar prioritetas yra tako dangos siaurinimo priemonės ar medžių šalinimo priemonės, siekiant užtikrinti tako plotį ir geometrinius parametrus? | Prioritetas taikomas reikalaujamo tako pločio užtikrinimui. Tačiau išskirtiniais atvejais, kai dėl saugotinų geros būklės medžių neįmanoma užtikrinti tako geometrinių parametrų, pagrindus, pavienėse vietose gali būti svarstomos ir tako dangos siaurinimo priemonės. |